**K bodu 12**

**Schválenie kritérií, účelu a rozdelenia finančných prostriedkov z príspevku uznanému športu na účel rozvoja talentovaných športovcov**

Podľa ust. § 69 ods. 5 písm. b) zák. č. 440/2015 Z. z. zákona o športe (ďalej aj iba ako „*zákon o športe*“) je SZH povinný rozdeliť min. 20 % z príspevku uznanému športu na účel rozvoja talentovaných športovcov, pričom kritéria, účel a rozdelenie finančných prostriedkov schvaľuje konferencia SZH. Navrhované položky vychádzajú z rozpočtu SZH na rok 2020, ktorý schválil Výkonný výbor SZH. Ide o finančné prostriedky, ktoré zákon o športe ukladá rozdeliť medzi talentovanú mládež, pričom SZH má talentovanú mládež zadefinovanú ako mládežnícke reprezentačné družstvá a regionálne centrá hádzanej. V súlade s uvedeným sa navrhuje na účel rozvoja talentovaných športovcov rozdeliť z príspevku uznanému športu v roku 2020 finančné prostriedky takto:

**1.** **Účel:**

- pokrytie nákladov reprezentačných družstiev, a to: juniorov, junioriek, kadetov, kadetiek, a pokrytie nákladov výberov RCH (t.j. regionálnych výberov).

 **Kritéria:**

- nominácia športovcov a členov realizačného tímu reprezentačného družstva Výkonným výborom SZH.

 **Rozdelenie:**

* pomerne medzi reprezentačné družstva v závislosti od ich športovej prípravy a účasti na športových podujatiach a to:

|  |  |
| --- | --- |
| juniori | **105 000,00 €** |
| kadeti | **135 000,00 €** |
| juniorky | **45 000,00 €** |
| kadetky | **54 000,00 €** |
| predkadetky | **20 000,00 €** |

**2. Účel:**

- pokrytie nákladov na športových odborníkov v Regionálnych centrách hádzanej vytvorených SZH (ďalej aj iba ako „RCH“), a to odmeny športových odborníkov, resp. ich časti.

**Kritéria:**

- splnenie požadovanej odbornej spôsobilosť športového odborníka v RCH

- schválenie športového odborníka do pozície v RCH Výkonným výborom SZH na základe odporúčania technického riaditeľa SZH

 **Rozdelenie:**

* rovnomerne medzi osem (8) Regionálnych centier hádzanej SZH

|  |  |
| --- | --- |
| RCH tréneri | **300 000,00 €** |
| Dobrovoľnícke zmluvy - krúžkari | **22 000,00 €** |
| Testovanie pohybovej výkonnosti RCH | **5 000,00 €** |